খাদেমুল হারামাইন বাদশা ফাহদ বিন আব্দুল আজিজ কেন্দ্রীয় গ্রন্থাগার
খাদেমুল হারামাইন বাদশা ফাহদ বিন আব্দুল আজিজ কেন্দ্রীয় গ্রন্থাগার বা ইসলামী বিশ্ববিদ্যালয় কেন্দ্রীয় গ্রন্থাগার (সবার কাছে এই নামে পরিচিত) বাংলাদেশের বিশ্ববিদালয়ের গ্রন্থাগারসমূহের মধ্যে একটি উল্লেখযোগ্য গ্রন্থাগার। এটি ইসলামী বিশ্ববিদ্যালয়ের ক্যাম্পাসের অভ্যন্তরেই অবস্থিত। এটি মূলত বিশ্ববিদ্যালয়ের শিক্ষার্থীর পড়াশোনা ও গবেষণার জন্য এটি ১৯৯০ এর দশকে নির্মাণ করা হয়েছে। এই গ্রন্থাগারে প্রায় ১ লক্ষ ৮ হাজার বই রয়েছে এবং কিছু বইসমূহ নিদিষ্ট গোষ্ঠীর জন্য অনলাইনে পাঠ করার সুযোগ রয়েছে। এই গ্রন্থাগারের বর্তমান ভারপ্রাপ্ত গ্রন্থাগারিকের নাম এস এম আব্দুল লতিফ। এটি বাংলাদেশ বিশ্ববিদ্যালয় মঞ্জুরী কমিশন ডিজিটাল লাইব্রেরির অধিভুক্তি রয়েছে।